b'\n_START_ARTICLE_\nKivituhka\n_START_PARAGRAPH_\nKivituhka on nimitys kiviainekselle, jota syntyy kivimurskaamossa sivutuotteena, kun luonnonkiviaineksesta tehd\xc3\xa4\xc3\xa4n mursketta. Kivituhkan raekoko on yleens\xc3\xa4 pieni, esimerkiksi 0-5 mm tai 0-8 mm._NEWLINE_Kivituhkaa k\xc3\xa4ytet\xc3\xa4\xc3\xa4n viherrakentamisessa. Sill\xc3\xa4 voidaan p\xc3\xa4\xc3\xa4llyst\xc3\xa4\xc3\xa4 pihoja ja kulkuteit\xc3\xa4 sek\xc3\xa4 reunustaa nurmikoita. Kivituhkaa voidaan k\xc3\xa4ytt\xc3\xa4\xc3\xa4 my\xc3\xb6s tasoitekerroksena pihakivien ja laattojen alla, kun pihaa kivet\xc3\xa4\xc3\xa4n._NEWLINE_Kivituhkan hyv\xc3\xa4 ominaisuus p\xc3\xa4\xc3\xa4llysteen\xc3\xa4 on se, ett\xc3\xa4 rikkaruohot ja muut kasvit eiv\xc3\xa4t kasva siin\xc3\xa4 yht\xc3\xa4 hyvin kuin hiekassa. Kivituhkan huonoja puolia p\xc3\xa4\xc3\xa4llysteen\xc3\xa4 ovat ne, ett\xc3\xa4 se p\xc3\xb6ly\xc3\xa4\xc3\xa4, kulkeutuu kenkien pohjassa sis\xc3\xa4tiloihin ja sateella l\xc3\xa4htee helposti valumaan sadeveden mukana.'